Kvinnehuset i Oslo

Kvinnehuset i Oslo åpnet i 1975 og stengte i 1989. I denne perioden var Kvinnehuset et samlingssted for kvinner tilknyttet forskjellige politiske grupper. I tillegg huset Kvinnehuset Brød og roser, Kvinneverkstedet SFINXA, Juridisk rådgivning for kvinner (JURK) og Lesbisk Bevegelse. 

Kvinnehuset holdt til i Rådhusgata 2. Lokalene leiet de av Oslo kommune. I 1980-årene ble forretningsmannen Olav Thon eier av Rådhusgata 2 og leieavtalen Kvinnehuset hadde med Oslo kommune opphørte. I 1989 måtte Kvinnehuset stenge. 

I 2020 ble bygget der Kvinnehuset holdt til æret med et eget minnesmerke, et blått skilt.

Referanser 

Feminisme i Norge
Kvinnehistorie
Organisasjoner i Oslo